**PORMAS SA PAGGAMIT NG PERSONAL NA AWTO NG ESTUDYANTE**

 Ang mga estudyanteng lumalahok sa labas-ng-kampus na mga aktibidad na itinataguyod ng Distrito, kabilang ang, pero hindi limitado sa, mga praktis, laro, pulong, paligsahan, at komperensiya (“Mga Ginaganap’), ay inaatasan na maglakbay sa mga bus ng paaralan o sa pamamagitan ng ibang mga paraan ng transportasyon na itinalaga ng Distrito. Sa tanging pagpapasiya ng Distrito, pagkatapos na ang isang nakahiwalay na Pormas ng Panghaliling Transportasyon ng Estudyante ay wastong isinagawa, maaaring ihatid ng mga Estudyante ang mga sarili patungo at pabalik mula sa mga itinalagang aktibidad. Bago igawad ang awtoridad ng Distrito sa Estudyante upang magmaneho patungo at pabalik mula sa mga ginaganap na itinataguyod ng Distrito, ang Pormas na ito at ang mga kinakailangang impormasyon ay dapat kumpletuhin at matanggap ng Opisina ng Paaralan. Ang permiso ng Distrito para magmaneho patungo at/o pabalik mula sa mga aktibidad na itinataguyod ng Distrito ay maaaring pawalang-bisa o limitahan anumang oras, para sa anumang dahilan.

**KINAKAILANGANG IMPORMASYON**

|  |  |
| --- | --- |
| Pangalan ng EstudyantengTsuper: |   |
| Numero ng Lisensiya ng Tsuper ng Calif. at Petsa ng Pagkawala ng Bisa: |  |
| Anumang mga Pagtatakda sa Lisensiya: |  |
| (Mga) Sasakyang Patatakbuhin - Taon/Yari/Modelo: |  |
| (Mga) Numero ng Plaka ng (mga) Sasakyan: |  |
| Kompanya ng Seguro: |  |
| Numero ng Polisa at Petsa ng Pagkawala ng Bisa: |  |
| Mga Limitasyon sa Pananagutan na Pagsakop: |  |

**Sa pamamagitan ng Pormas na ito, dapat kang magbigay ng kopya ng (a) lisensiya ng Estudyanteng Tsuper, at (b) Pahina ng mga Deklarasyon ng Polisa ng Seguro na nagpapakita na may seguro para sa Estudyante at sa sasakyan na patatakbuhin.** Sa sandaling matapos ang bisa ng Lisensiya ng Estudyanteng Tsuper o Polisa ng Seguro sa taon ng klase sa paaralan, ang mga bagong kopya na nagpapakita ng pagpapanibagong-bisa ng mga ito ay kinakailangan bago muling maging karapat-dapat ang estudyante na ihatid ang sarili sa mga aktibidad na itinataguyod ng Distrito.

Hindi sakop ang Estudyante o ang sasakyan ng Estudyante sa ilalim ng sakop ng seguro sa pananagutan sa awto ng Distrito. Sa pamamagitan ng pagpirma sa Pormas na ito, sumasang-ayon ka na ang Estudyante at ang kanyang (mga) magulang/legal na (mga) tagapangalaga ay ang tanging responsable para sa anumang ibubungang pagkasira o pinsala sa iba. Sumasang-ayon ka rin na ang Estudyante at ang kanyang (mga) magulang/legal na (mga) tagapangalaga ay tumatanggap ng panganib ng pagkasira, pinsala o kamatayan sa Estudyante o iba, at sa boluntaryong pagpapahintulot sa Estudyante na magpatakbo ng kanyang sariling sasakyan, ang Estudyante at ang kanyang (mga) magulang/legal na (mga) tagapangalaga ay hindi papanagutin ang Distrito at ang mga opisyal at empleyado nito sa lahat ng pananagutan.

Para sa kaligtasan ng ating mga Estudyante, sa pagpirma sa ibaba, ikaw ay sumasang-ayon din sa mga sumusunod na tuntunin at kinakailangan:

1. Ako/Ang Estudyante ay hindi magpapatakbo ng awto habang mahina, dahil man sa alkohol, droga (inireseta o di-inireseta), kawalan ng tulog, o anumang uri ng pagkagambala. Ako/Ang Estudyante ay laging susunod sa batas ng California tungkol sa wastong pagpapatakbo ng Sasakyan, kabilang ang pagsunod sa lahat ng hangganang tulin at mga nakapaskil na tanda at plakard.
2. Ako/Ang Estudyante ay hindi magpapatakbo ng awto na pinaniniwalaan Ko/Ang Estudyante, para sa anumang dahilan, na maaaring di-ligtas ang makina o maaaring maging di-ligtas dahil sa klima o ibang mga kalagayan ng kalikasan. Ang awto ay may mga gumaganang sinturong pang-upuan, na gagamitin Ko/Ang Estudyante sa lahat ng pagkakataon. Ang (mga) Sasakyan ay maaaring siyasatin ng mga kinatawan ng Distrito.
3. Ako/Ang Estudyante ay ang tanging magiging tsuper ng Sasakyan. Hindi ko hahayaan ang sinumang iba, na sumakay o umokupa sa Sasakyan habang naglalakbay patungo o pabalik mula sa anumang aktibidad na itinataguyod ng Distrito, o habang dumadalo Ako/Ang Estudyante sa isang aktibidad na itinataguyod ng Distrito.

Sa pamamagitan ng pagpirma sa ibaba, inaawtorisahan mo rin ang Distrito, sa sariling pagpapasiya nito, na (a) kumuha ng kopya ng Ulat ng Kasaysayan ng Pagiging Tsuper ng Estudyante at kumpirmahin ang kalagayan ng Lisensiya ng Estudyanteng Tsuper, (b) magsagawa ng pagsusuri ng nakaraan na may kinalaman sa krimen, at/o (c) makipag-ugnayan sa nakalistang kompanya ng seguro upang kumpirmahin ang pagkakaroon ng pagsakop ng seguro para sa Estudyante at sa sasakyan.

|  |  |  |
| --- | --- | --- |
|  |  |  |
| **Nakalimbag na Pangalan ng Estudyante:** | **Pirma** | **Petsa** |
|  |  |  |
| **Nakalimbag na Pangalan ng Magulang/Tagapangalaga** | **Pirma** | **Petsa** |
| **Petsa na Natanggap ng Distrito:** | **Natanggap ni:** |